**Podmienky súťaže:**

a) vytvorenie textu pre školskú hymnu,

b) súťaže sa môžu zúčastniť: žiak, žiacke a triedne tímy, zamestnanci našej školy,

c) súťažné návrhy musia byť pôvodné (neviažu sa k nim autorské práva ďalších osôb), originálne,

d) každý účastník alebo tím/skupina súťaže súhlasí so spracovaním osobných údajov v súlade so zákonom o ochrane osobných údajov.

**Podmienky stanovené na návrh hymny:**

1. textový návrh v podobe formátu A4 v elektronickej a tlačenej podobe,
2. dĺžka textu: 4 štvorveršové strofy a 1 štvorveršový refrén.

**Kritériá hodnotenia:**

a) originalita a jedinečnosť návrhu textu,

b) zrozumiteľnosť a zapamätateľnosť.

**Odmena:**

Všetkých súťažiacich čaká odmena. **Odmena pre víťaza:** víťaza prekvapenie. Originálna vecná cena s prekvapením a dobrý pocit, že práve jeho návrh textu hymny bude populárny :) .

**Spôsob prihlásenia do súťaže:**

Návrh textu školskej hymny odovzdajte do 26.4.2024 osobne v riaditeľni ZŠ, odošlite aj elektronicky s potrebnými údajmi na adresu: zsvysneruzbachy@slnet.sk

Súťažiaci musia v návrhu uviesť: meno a priezvisko, ročník (žiak), pracovné zaradenie (zamestnanec).

**Zverejnenie výsledkov súťaže:**

Výsledky budú zverejnené do 31. mája 2024 na web stránke našej školy.

**Porota a hodnotenie:**

a) súťaž vyhodnotí porota zložená z 9 členov,

b) zaslané návrhy textu nevraciame, stávajú sa majetkom školy, najlepšie budú zverejnené v albume Návrhy textu školskej hymny 2024.

Veríme, že tento podnet mnohých z vás – žiakov a zamestnancov osloví. Tešíme sa na Vaše kreatívne literárne dielka!